
Bácsalmás Város Önkormányzata Képviselő-testületének
6/2019. (III. 28.) önkormányzati rendelete

a helyi közművelődési feladatok ellátásáról

Bácsalmás Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában és az Alaptörvény 32. cikk (1) bekezdés a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (1) bekezdésében meghatározott feladatkörében eljárva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében biztosított véleményezési jogkörében eljáró Bácsalmási Horvát Önkormányzat, Bácsalmási Német Önkormányzat és a Bácsalmási Roma Nemzetiségi Önkormányzat, valamint a Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 1. melléklet 1.2.h) pontjában és a 2.b) pontjában biztosított véleményezési jogkörében eljáró Humánpolitikai Bizottság, valamint Jogi és Ügyrendi Bizottság véleményének kikérésével a következőket rendeli el: 

1. A rendelet célja

1. §

E rendelet célja, hogy Bácsalmás Város Önkormányzata (a továbbiakban: Önkormányzat) Bácsalmás polgárainak és közösségeinek közművelődési igényei és érdekei, valamint a helyi lehetőségek, sajátosságok alapján rendeletben határozza meg az ellátandó közművelődési alapszolgáltatásokat, azok ellátási formáját, módját és mértékét; biztosítsa minden természetes személy, jogi személy, jogi személyiséggel nem rendelkező szervezet és ezek közösségeinek a jogot, hogy
a) műveltségét, készségeit gyarapítsa, az önkormányzat által nyújtott közművelődési szolgáltatásokat, lehetőségeket igénybe vegye,
b) közösségi művelődési jogait érvényesítse,
c) művelődési céljainak megvalósítására az önkormányzat által fenntartott közművelődési intézménytől színteret, szakmai segítséget kapjon.

2. A rendelet hatálya

2. §

(1) A rendelet területi hatálya az Önkormányzat közigazgatási területére terjed ki.

(2) A rendelet szervezeti és személyi hatálya kiterjed
a) az Önkormányzat fenntartói jogkörébe tartozó közművelődési intézményére, valamint
b) az intézmény közművelődési szolgáltatásait igénybevevők körére. 

3. Az Önkormányzati kötelező közművelődési feladatok megvalósításában résztvevő szervezetek

3. §[footnoteRef:1] [1:  A 3. § a Bácsalmás Város Önkormányzata Képviselő-testületének 5/2025. (III. 26.) önkormányzati rendelete 1. §-ával megállapított szöveg.] 


Az Önkormányzat a közművelődési feladatainak ellátása során együttműködik
1.	Bácsalmás Kistérségi Többcélú Társulás Óvoda – Bölcsődéje, 6430 Bácsalmás, Petőfi u. 60/A.,
2.	Bácsalmási Körzeti Általános Iskola és Alapfokú Művészeti Iskola, 6430 Bácsalmás, Rákóczi út 27.
3.	Bácsalmási Hunyadi János Gimnázium, 6430 Bácsalmás, Szent János u. 5.,
4.	Bácsalmási Városi Önkormányzat Alapszolgáltatási Központ, 6430 Bácsalmás, Rákóczi u. 58.,
5.	Bácsalmási Német Önkormányzat, 6430 Bácsalmás, Szent János u. 16.
6.	Bácsalmási Németek Egyesülete, 6430 Bácsalmás, Szent János u. 16.
7.	Bácsalmási Horvát Önkormányzat, 6430 Bácsalmás, Gróf Teleki u. 4-8.,
8.	Bunyevác Horvátok Egyesülete Bácsalmás, 6430 Bácsalmás, Szent János u. 9.,
9.	Bácsalmási Roma Nemzetiségi Önkormányzat, 6430 Bácsalmás, Gróf Teleki u. 4-8.,
10.	zes Bácska Hagyomány- és Ízőrző Egyesület, 6430 Bácsalmás, Damjanich u. 34.,
11.	Bácsalmási Petőfi Városi Sportegyesület, 6430 Bácsalmás, Szent János u.1.,
12.	Magyar Máltai Szeretetszolgálat Bácsalmási Csoportja, 6430 Bácsalmás, Hősök tere 12.,
13.	Bácsalmási Mentő Alapítvány, 6430 Bácsalmás, Szt. János u. 20.,
14.	Bácsalmási Római Katolikus Plébánia, 6430 Bácsalmás, Hősök tere 13.,
15.	Bácsalmási Református Missziói Egyházközség, 6430 Bácsalmás Gróf Teleki u. 25.,
16.	Bácsalmási Önkormányzati Közszolgáltatási Közhasznú Nonprofit Kft. 6430 Bácsalmás, Bezdán u. 10.
17.	Bácsalmási Kulturális Egyesület 6430 Bácsalmás, Kosztolányi u. 13.
18.	Bácsalmási Küzdősport Egyesület, 6430 Bácsalmás, Mártírok útja 43.
19.	Bácsalmási Sprint Sportegyesület, 6430 Bácsalmás, József Attila u. 5.
20.	Almási Tömegsport Egyesület, 6430 Bácsalmás, Kossuth Lajos u. 108.
intézményekkel, szervezetekkel.

4. A közművelődési feladatellátás formájának, típusának, módjának, szervezeti keretének meghatározása

4. §[footnoteRef:2] [2:  A 4. § a Bácsalmás Város Önkormányzata Képviselő-testületének 5/2025. (III. 26.) önkormányzati rendelete 2. §-ával megállapított szöveg] 


(1) Az Önkormányzat a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban Kultv.) 77. § (1) bekezdésében foglaltaknak megfelelően közművelődési intézményt biztosít.
(2) Az Önkormányzat a közművelődési feladatait közvetlenül, az általa alapított és fenntartott közművelődési intézményen keresztül látja el.
(3) Az Önkormányzat által alapított intézmény neve Vörösmarty Mihály Városi Könyvtár és Művelődési Központ, székhelye 6430 Bácsalmás, Szent János u. 9.
(4) A Vörösmarty Mihály Városi Könyvtár és Művelődési Központ telephelyei
a)	Vörösmarty Mihály Városi Könyvtár 6430 Bácsalmás, Hősök tere 10.,
b)	Dulity Tibor Képtár 6430 Bácsalmás, Hősök tere 10.,
c)	Siskovics-kúria 6430 Bácsalmás Hősök tere 7.
d)	Fiedler Közösségi Ház 6430 Bácsalmás, Gróf Széchenyi u. 75.,
e)	Tájház 6430 Bácsalmás, Kossuth u. 51.
(5) Az Önkormányzat által alapított közművelődési intézmény típusa művelődési központ.
(6) Az Önkormányzat közművelődési feladatellátását végző intézmény szervezeti kerete integrált intézmény.

5. Az önkormányzat ellátandó közművelődési alapszolgáltatásai

5. §

Az önkormányzat a helyi sajátosságok figyelembevételével a Kultv. 76. § (3) bekezdésében foglalt közművelődési alapszolgáltatások közül
a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítását, 
b) a közösségi és társadalmi részvétel fejlesztését, 
c) a hagyományos közösségi kulturális értékek átörökítése feltételeinek biztosítását, 
d) amatőr alkotó- és előadó-művészeti tevékenység feltételeinek biztosítását, 
e) tehetséggondozás és-fejlesztés feltételeinek biztosítását
látja el.

6. Ingyenesen vagy térítés ellenében igénybe vehető szolgáltatások megnevezése

6. §

(1) A város minden lakosa térítésmentesen jogosult részt venni az ingyenes közművelődési programokon, klub és szakköri foglalkozásokon. 

(2) Az Önkormányzat térítésmentesen biztosítja a közösségi színteret
a) köznevelési intézmények nagy rendezvényeihez évente két alkalommal,
b) nemzetiségi önkormányzatok nagy rendezvényeihez évente egy alkalommal,
c) karitatív célú szervezetek jótékonysági rendezvényeihez,
c) helyi önszerveződő közösségek, egyházi szervezetek alkalmi rendezvényeihez évente egy alkalommal.

(3) Az Önkormányzat térítés ellenében biztosít közösségi színteret
a) költségtérítéses tanfolyamok,
b) belépődíjas rendezvények, 
c) magánrendezvények,
d) kereskedelmi célú vállalkozások 
részére.

(4) A térítési díj mértékét az igényelt színtér mérete és az igénylés időtartama alapján az intézmény használati szabályzata tartalmazza.

7. A feladatellátáshoz szükséges személyi és szakképzettségi feltételek biztosítása

7. §

Az Önkormányzat a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 14.§ (2) bekezdésében foglalt személyi és szakképzettségi feltételeket biztosítja a feladatellátáshoz.

8. A feladatellátáshoz szükséges létesítményi és tárgyi feltételek

8. §

Az Önkormányzat a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 4.§, valamint a 14.§ (1) bekezdésében foglalt létesítményi és tárgyi feltételeket biztosítja a feladatellátáshoz.

9. A közművelődési feladatok finanszírozása

9. §

(1) Az Önkormányzat a közművelődési feladatok ellátását a Kultv. 90-92.§-ában foglalt alapelvek és források figyelembevételével finanszírozza.

(2) A finanszírozás forrásai 
a) központi költségvetési támogatásból,
b) elkülönített állami pénzalapokból,
c) helyi költségvetési forrásból,
d) pályázati úton elnyerhető támogatásból,
e) az intézmény saját bevételeiből,
f) költségvetésen kívüli egyéb forrásból 
származnak.

(3) Az Önkormányzat az éves költségvetési rendeletében meghatározottak szerint biztosítja az intézményfenntartás költségeit, a bérköltségeket, a technikai-műszaki és infrastrukturális feltételek megteremtéséhez kapcsolódó kiadások fedezetét és a közművelődési feladatok ellátásához szükséges egyéb költségeket.

(4) Az Önkormányzat a város kulturális életében jelentős szerepet betöltő civil szervezetek, társadalmi csoportok, szakkörök támogatására éves költségvetési rendeletében előirányzatot biztosít. 

10. A rendeletalkotással kapcsolatos előzetes egyeztetési kötelezettség teljesülése

10. §

Az Önkormányzat a Kultv. 83/A. § (1) bekezdésében foglaltak teljesülése érdekében a közművelődési rendeletben foglaltakkal kapcsolatban előzetesen egyeztet
a) Bácsalmási Horvát Önkormányzattal,
b) Bácsalmási Német Önkormányzattal,
c) Bácsalmási Roma Nemzetiségi Önkormányzattal.

11. A rendelet felülvizsgálatának szabályai

11. §

Az Önkormányzat a közművelődési rendeletét a Kultv. 83/A. § (2) bekezdésében foglaltaknak megfelelően legalább ötévente felülvizsgálja.

12. A rendelet kihelyezésének és közzétételének szabályai

12. §

(1) Az Önkormányzat a közművelődési rendeletét a Kultv. 83/A §. (3) bekezdésében foglaltaknak megfelelően közművelődési intézményében közzéteszi.

(2) Az Önkormányzat a közművelődési rendeletét a város honlapján és a Nemzeti Jogszabálytárban közzéteszi. 

13. Záró rendelkezések

13. §

(1) Ez a rendelet a kihirdetését követő napon lép hatályba.

(2) Hatályát veszti a közművelődési tevékenység helyi önkormányzati feladatairól és ellátásuk feltételeiről szóló 11/2014. (IV. 30.) önkormányzati rendelet. 



	Németh Balázs 	Patocskai Ibolya 
	polgármester	jegyző





Záradék:
Megalkotta Bácsalmás Város Önkormányzatának Képviselő-testülete a 2019. március 26-án tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2019. március 28-án.

	Patocskai Ibolya 
	jegyző
